Suresh 115 Views
కోల్‌కతా: టీమిండియా ప్రధాన కోచ్‌ ఎంపిక విషయంలో ఇతరుల అభిప్రాయాలకు ప్రాధాన్యతనిచ్చే ఆస్కారం లేదని…కపిల్‌దేవ్‌ నేతృత్వంలోని క్రికెట్‌ సలహా కమిటీ తటస్థంగా వ్యవహరిస్తుందని ఆ కమిటీ సభ్యులు అన్షుమన్‌ గైక్వాడ్‌ పేర్కొన్నాడు. విండీస్‌ పర్యటనకు వెళ్లే ముందు మీడియా సమావేశంలో కెప్టెన్‌ కోహ్లీ రవిబా§్‌ుతో మా అందరికీ మంచి బంధం ఉంది. అతడినే మళ్లీ కోచ్‌గా కొనసాగిస్తే చాలా సంతోషిస్తామని పేర్కొన్న సంగతి తెలిసిందే. అయితే కోచ్‌ ఎంపిక విషయంలో కోహ్లీ అభిప్రాయాన్ని పలువురు ఖండించారు. తాజాగా దీనిపై స్పందించిన అన్షుమన్‌…కోచ్‌ ఎంపిక పూర్తిగా తటస్థంగా సాగుతుంది. ఇందులో ఎవరి అభిప్రాయాలకు ప్రాధాన్యత ఇవ్వడం లేదు. కమిటీ బిసిసిఐ నిబంధనలకు కట్టుబడి ఉంది. వాటికి అనుగుణంగానే నడుచుకుంటాం. నేను కోచ్‌గా పనిచేసినప్పుడు కూడా ఇలాగే జరిగింది. మీడియా సమావేశంలో కోహ్లీ కేవలం తన అభిప్రాయం వ్యక్తం చేశాడంతే. ఇంతకుముందు మహిళల జట్లుకు కోచ్‌ ఎంపిక విషయంలో ఇలాంటి పరిస్థితులే నెలకొన్నాయి. అప్పుడూ మేము ఎవరి అభిప్రాయాలకు ప్రాధాన్యతనివ్వలేదని స్పష్టం చేశారు. ఈ ప్రపంచకప్‌లో టీమిండియా మంచి ప్రదర్శనే చేసింది. దానిని బట్టే కోచ్‌గా శాస్త్రి జట్టు కోసం చాలా చేశాడని నా అభిప్రాయంగా అప్పుడు తెలిపాను. ప్రస్తుతం కమిటీ సభ్యుడిగా కోచ్‌ ఎంపిక విషయంలో ఇకపై ఎలాంటి అభిప్రాయాలు వ్యక్తం చేయబోనని గైక్వాడ్‌ వివరించారు.